Астанада насыбай өндіретін жерасты цехы жойылды
"Астанада насыбай өндіретін жерасты цехы жойылды" | "https://abai.kz/post/181463"
TITLE: Астанада насыбай өндіретін жерасты цехы жойылды
URL: https://abai.kz/post/181463
META: "Астанада насыбай өндіретін жерасты цехы жойылды" | "https://abai.kz/post/181463"
DATE: 24.03.2024
AUTHOR(s): Abai.kz
TOTAL WORDS: 169
TEXT: Астанада құқық қорғау органдарының қызметкерлері рейд барысында 2 тоннадан астам насыбай өнімін тәркіледі, деп хабарлайды елорда әкімдігінің ресми сайты. Астанада тыйым салынған темекі қоспасымен белсенді күрес жүріп жатыр. Елорданың барлық ауданында вейп пен насыбайдың заңсыз таралуы мен қолданылуын анықтау бойынша рейдтер жүргізілуде. Полицейлер сауда орындарын тексеріп, таратушыларды әкімшілік жауапкершілікке тартты. Сурет Астана әкімдігі баспасөз қызметінен алынды Рейдтік іс-шаралар апталығында елорданың бес ауданында 500-ден астам сауда орны тексерілді. Полиция департаментінің қызметкерлері аудан әкімдіктерімен бірлесіп, шегілмейтін темекі өнімдерін сатудың 70-ке жуық фактісін, оның ішінде насыбай өндірісі бойынша жерасты цехтарын анықтады. Рейд барысында Байқоңыр ауданында полиция қызметкерлері насыбай өндіретін цехты тапты. Тәркіленген заңсыз өнімнің жалпы сомасы 10 млн теңгеден асады. Астана қаласы полиция департаментінің қызметкерлері рейд барысында Омаров және Асан Қайғы көшелерінің қиылысындағы жеке үйде 2 тонна насыбай сақталғанын анықтады. Сурет Астана әкімдігі баспасөз қызметінен алынды Нәтижесінде заң бұзушыларға 25 айлық есептік көрсеткіш (АЕК) мөлшерінде айыппұл салу түрінде әкімшілік құқық бұзушылық туралы кодекстің (ӘҚБтК) 196-бабына сәйкес әкімшілік жауапкершілікке тартылды. Барлық өнімдер тәркіленді. Елорданың сауда орындары бойынша рейдтер күн сайын жүріп жатыр. Abai.kz
